Raġel ta’ 62 sena mir-Renju Unit jinsab fil-periklu tal-mewt wara li ħabat bir-rota fin-Naxxar. L-inċident seħħ fl-10.30am fi Triq Tul il-Kosta. Il-Pulizija qalet li ċ-ċiklist, Ingliż li jgħix Tas-Sliema, ħabat ma’ karozza li kienet wieqfa mal-ġenb tat-triq minħabba xi ħsarat. Ir-raġel ittieħed l-isptar Mater Dei b’ambulanza, filwaqt li fil-każ infetħet inkjesta mmexxija mill-Maġistrat Natasha Galea Sciberras.